มันนี่ทูเดย์
กระทรวงการคลัง รายงานว่า ขณะนี้พันธบัตรออมทรัพย์ของกระทรวงการคลัง จำนวน 5 หมื่นล้านบาท อายุ 3 ปี
23 ม.ค. 2559

พันธบัตรออมทรัพย์ขายดีเหลือ 190 ล้าน
กระทรวงการคลัง รายงานว่า ขณะนี้พันธบัตรออมทรัพย์ของกระทรวงการคลัง จำนวน 5 หมื่นล้านบาท อายุ 3 ปี มีจำหน่ายคงเหลือเฉพาะที่ธนาคารกสิกรไทย จำนวน 190 ล้านบาท โดยผู้สนใจสามารถซื้อได้ถึงวันที่ 29 ก.พ.นี้ ส่วนพันธบัตรที่จำหน่ายผ่านธนาคารกรุงไทย ธนาคารกรุงเทพ และธนาคารไทยพาณิชย์ จำหน่ายได้ครบตามวงเงินที่ได้รับจัดสรรแล้ว 
คปภ.เผยยอดสอบถามสายด่วน
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า เทศกาลปีใหม่ที่ผ่านมา มีประชาชนใช้บริการสายด่วน คปภ. 1186 รวม 541 สาย โดยเรื่องที่สอบถามมากที่สุด คือ เงื่อนไขกรมธรรม์รถภาคบังคับและภาคสมัครใจ 119 สาย